
Rīgā 2024. gada 3. decembrī (prot. Nr. 51 49. §)
Grozījumi Ministru kabineta 2004. gada 20. janvāra noteikumos Nr. 46 "Narkotiku kontroles un narkomānijas ierobežošanas koordinācijas padomes nolikums"
Izdoti saskaņā ar Valsts pārvaldes iekārtas likuma 13.pantu
· 1. Izdarīt Ministru kabineta 2004. gada 20. janvāra noteikumos Nr. 46 "Narkotiku kontroles un narkomānijas ierobežošanas koordinācijas padomes nolikums" (Latvijas Vēstnesis, 2004, 13., 124. nr.; 2005, 13. nr.; 2008, 61. nr.; 2009, 177. nr.; 2010, 80. nr.; 2012, 47. nr.; 2015, 20. nr.; 2020, 247. nr.) šādus grozījumus:
· 1.1. izteikt 1. punktu šādā redakcijā:
· "1. Noteikumi nosaka narkotiku kontroles un narkomānijas ierobežošanas koordinācijas padomes (turpmāk – padome) sastāvu, darbību, funkcijas un tiesības.";
· 1.2. izteikt 2. punktu šādā redakcijā:
· "2. Padome ir koleģiāla institūcija, kuras galvenais uzdevums ir koordinēt starpnozaru sadarbību narkotisko un psihotropo vielu un prekursoru legālās aprites kontrolē un nelegālās aprites un narkomānijas novēršanā un ierobežošanā.";
· 1.3. izteikt 4.4. apakšpunktu šādā redakcijā:
· "4.4. viedās administrācijas un reģionālās attīstības ministrs;";
· 1.4. izteikt 4.8. apakšpunktu šādā redakcijā:
· "4.8. Veselības ministrijas valsts sekretārs;";
· 1.5. izteikt 4.11. apakšpunktu šādā redakcijā:
· "4.11. Nodokļu un muitas policijas priekšnieks;";
· 1.6. papildināt ar 4.12. apakšpunktu šādā redakcijā:
· "4.12. valsts sabiedrības ar ierobežotu atbildību "Nacionālais psihiskās veselības centrs" Narkoloģiskās palīdzības dienesta vadītājs.";
· 1.7. papildināt ar 5.1 punktu šādā redakcijā:
· "5.1 Padomes priekšsēdētāja prombūtnes laikā tā pienākumus pilda padomes priekšsēdētāja norīkots padomes loceklis.";
· 1.8. papildināt ar 5.2 punktu šādā redakcijā:
· "5.2 Padomes personālsastāvu apstiprina veselības ministrs.";
· 1.9. papildināt ar 7.1 punktu šādā redakcijā:
· "7.1 Padomes sastāvā iekļautās institūcijas vadītājs, informējot padomes sekretariātu, ir tiesīgs pilnvarot dalībai kārtējā vai ārkārtas padomes sēdē citu savas institūcijas pārstāvi, kurš tiesīgs paust iestādes oficiālo viedokli, pieņemt lēmumus un pilnībā aizvietot savas institūcijas pārstāvi.";
· 1.10. izteikt 10.2. apakšpunktu šādā redakcijā:
· "10.2. veicināt valsts pārvaldes iestāžu sadarbību narkotisko un psihotropo vielu lietošanas izplatības ierobežošanā;";
· 1.11. izteikt 10.3. apakšpunktu šādā redakcijā:
· "10.3. izskatīt priekšlikumus par starptautisko līgumu, likumu un citu normatīvo aktu projektu izstrādi jomā, kas saistīta ar narkotisko un psihotropo vielu lietošanas izplatības profilaksi un ierobežošanu;";
· 1.12. izteikt 10.4. apakšpunktu šādā redakcijā:
· "10.4. izvērtēt prioritāros darbības virzienus, lai veicinātu narkomānijas profilaksi un ierobežošanu;";
· 1.13. izteikt 10.5. apakšpunktu šādā redakcijā:
· "10.5. veicināt informācijas apriti starp institūcijām jautājumos par narkotisko un psihotropo vielu lietošanas izplatību Latvijā un to iedarbības kaitīgumu, kā arī par prekursoru nelegālo apriti;";
· 1.14. izteikt 10.6. apakšpunktu šādā redakcijā:
· "10.6. sekmēt nacionālās narkotiku kontroles un narkomānijas ierobežošanas politikas plānošanas dokumenta izpildi, izskatot priekšlikumus, pilnveidojot politiku un veicinot starpnozaru sadarbību;";
· 1.15. svītrot 10.8. apakšpunktu;
· 1.16. izteikt 11.1. apakšpunktu šādā redakcijā:
· "11.1. pieprasīt un saņemt no jebkuras valsts pārvaldes iestādes, pašvaldības, kā arī nevalstiskās organizācijas padomes darbam nepieciešamo informāciju;";
· 1.17. izteikt 11.2. apakšpunktu šādā redakcijā:
· "11.2. veidot darba grupas;";
· 1.18. svītrot 11.3. apakšpunktu;
· 1.19. svītrot 11.4. apakšpunktu;
· 1.20. svītrot 11.7. apakšpunktu;
· 1.21. svītrot 13.6. apakšpunktu;
· 1.22. izteikt 14. punktu šādā redakcijā:
· "14. Padomes darbību materiāltehniski nodrošina un sekretariāta funkcijas veic Veselības ministrija.";
· 1.23. svītrot 16. punktu;
· 1.24. izteikt 19. punktu šādā redakcijā:
· "19. Padomes priekšsēdētājs ar rīkojumu var izveidot darba grupas. Darba grupu sastāvā var iekļaut iestāžu speciālistus un ekspertus, kā arī zinātniekus un sabiedrības pārstāvjus, kuri nav padomes locekļi.";
· 1.25. izteikt 22. punktu šādā redakcijā:
· "22. Darba grupu vadītāji, kuri nav padomes locekļi, var piedalīties padomes sēdēs ar padomdevēja tiesībām."
· 2. Šo noteikumu 1.5. apakšpunkts stājas spēkā 2026. gada 1. janvārī.

